[{"text_idx": "#000000", "text": "Ni invitas vin ekkoni kaj uzi gravan rimedon por disvastigi Esperanton. Esperanto.net estas retejo de UEA, kiu provizas bazajn informojn pri Esperanto, kiel lerni g\u0302in kaj kiel kontakti landajn, regionajn au\u0306 lokajn asociojn. Tiuj informoj disponeblas en 66 lingvoj kaj la retejo au\u0306tomate montras la lingvon de la vizitanto."}, {"text_idx": "#000001", "text": "Per la retejo jam alig\u0302is pli ol 600 Amikoj de Esperanto, kiuj konsistas el homoj, kiuj j\u0302us konatig\u0302is kun Esperanto kaj al kiuj ni sendas mesag\u0302ojn por sciigi ilin pri la lingvo, pri UEA, pri TEJO kaj pri la koncerna landa asocio.\nNi sendas la enkondukan dulingvan mesag\u0302on en Esperanto kaj la angla, araba, farsia, portugala, hispana kaj franca. Tiuj lingvoj reprezentas 87% el c\u0302iuj alig\u0302intoj. Se vi volas helpi nin sendi mesag\u0302ojn ankau\u0306 en via lingvo, bonvolu kontakti nin.\nNi sendos ankau\u0306 mesag\u0302ojn en Esperanto al eks-membroj de UEA."}, {"text_idx": "#000002", "text": "Traduko kaj plibonigo de la tekstoj"}, {"text_idx": "#000003", "text": "La nova versio de la retejo disponeblas en 16 lingvoj. Ni bezonas volontulojn por traduki au\u0306 plibonigi tradukojn. Ni proponas ne lau\u0306literan tradukon, sed adapton de la baza teksto en Esperanto. Ni sugestas, ke oni kreu laborgrupojn por tradukado kaj plibonigo de la tekstoj, preferinde kun la partopreno de la koncerna Landa Asocio. Se vi volas ricevi la tradukendajn dosierojn, bonvolu kontakti nin."}, {"text_idx": "#000004", "text": "En nia retejo estas bela mondmapo, kiu montras esperantajn asociojn au\u0306 klubojn. Bonvolu viziti kaj kontroli la informon pri via urbo. Vi povas tajpi la nomon de via urbo en la kadro au\u0306 premi la regklavon (CTRL) de via klavaro kaj samtempe ruli la centran radeton de via komputila muso por pligrandigi la areon serc\u0302atan. Se vi trovas eraron au\u0306 mankon en la mapo, bonvolu indiki tion per nia formularo: "}, {"text_idx": "#000005", "text": "Unu lerneja leciono pri Esperanto!"}, {"text_idx": "#000006", "text": "En la baza lernejo, c\u0302iuj devus lerni iom pri Esperanto, minimume per unu leciono. Tiu leciono povus okazi kadre de la instruado de fremdaj lingvoj, au\u0306 de aliaj temoj (ekz. historio, sociaj kaj politikaj sciencoj). Konatig\u0302u kun la baza ideo de Klaus Friese, kiu vizitis jam pli ol cent lernejojn en Germanio: "}, {"text_idx": "#000007", "text": "C\u0302i tiu retejo apartenas al vi. Uzu g\u0302in kaj helpu nin disvastigi g\u0302in al c\u0302iuj. Indiku la retejon al viaj ne-esperantistaj amikoj. Plusendu tiun mesag\u0302on en la diskuto-listoj kaj grupoj en via lingvo. Partoprenu!"}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000012", "text": "Demonstraj versioj de \u201cLa Ondo\u201d"}]